ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 65083/15.11.2024

 ***PROIECT***

**HOTĂRÂREA NR. ...........................**

privind aprobarea vânzării unui imobil - teren situat în Municipiul Satu Mare, str. Prunilor nr. 32/A

Consiliul Local al Municipiului Satu Mare,

Urmare a solicitării numiților Stan Sorin - Ionel și Stan Mihaela - Maria, înregistrată la Primăria Municipiului Satu Mare sub nr. 68779/24.11.2023 și a documentației cadastrale anexate acesteia,

Analizând proiectul de hotărâre înregistrat sub nr. ............................., referatul de aprobare al Primarului Municipiului Satu Mare, înregistrat sub nr. 65087/15.11.2024, în calitate de inițiator, raportul de specialitate comun al Direcției Patrimoniu - Serviciul Patrimoniu Concesionări Închirieri şi al Directorului executiv al Direcţiei economice, înregistrat sub nr. 65095/15.11.2024, raportul de specialitate al Serviciului Juridic înregistrat sub nr. 65506/18.111.2024 și avizele comisiilor de specialitate ale Consiliului Local Satu Mare,

Dat fiind prevederile art. 1, Anexa 1 din Hotărârea Consiliului Local Satu Mare nr. 155/ 28.04.2022;

Ținând seama de prevederile art. 10 alin. (2) și art. 24 din Legea cadastrului și a publicității imobiliare nr. 7/1996, republicată cu modificările și completările ulterioare, prevederile art. 553 alin. (1) coroborat cu alin. (4), art. 885, art. 888 și art. 1650 și următoarele din Codul Civil;

Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,

În conformitate cu prevederile art. 553 alin. (1) și alin. (4), art.888 și art. 914 din Legea nr. 287/2009 privind Codul Civil, republicată, cu modificările și completările ulterioare;

În temeiul prevederilor art. 18 lit. b), art. 86, art. 96, art. 98 și art. 100 din Anexa la Ordinul nr. 600/2023 privind aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;

În conformitate cu prevederile art. 354, art. 355 și ale art. 364 alin. (1) din O.U.G. nr. 57/2019 privind Codul administrativ, cu modificările și completările ulterioare;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

În temeiul prevederilor cu prevederile art. 87 alin. (5), art. 108 lit. e), art. 129 alin. (2) lit. c) și alin. (6) lit. b), art. 139 alin. (2) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

Adoptă prezenta:

**H O T Ă R Â R E :**

**Art. 1.** Se atestă apartenența la domeniul privat al Municipiului Satu Mare a imobilului - teren în suprafață de 158 mp, respectiv cota actuală de 158/260 părți teren (cota inițială de 155/255 părți teren) cu categoria de folosință „curți construcții”, înscris în CF nr. 156653 Satu Mare (nr. CF 25169 Satu Mare) cu nr. top 6526/70, situat pe str. Prunilor nr. 32/A, jud. Satu Mare și identificat în lucrarea de specialitate denumită ”Plan de amplasament și delimitare a imobilului”, vizată de O.C.P.I. Satu Mare sub nr. 75359/20.09.2024, executată de P.F.A. Petrus Maria, care constituie anexă la prezenta hotărâre.

**Art. 2.** Se aprobă actualizarea datelor de carte funciară pentru imobilul - teren proprietatea privată a Municipiului Satu Mare, situat pe str. Prunilor nr. 32/A, jud. Satu Mare, înscris în CF nr. 156653 Satu Mare (nr. CF 25169 Satu Mare) cu nr. top 6526/70, prin modificarea în plus a suprafeței de la 255 mp la 260 mp, conform măsurătorilor din teren.

**Art. 3.** (1) Se aprobă vânzarea în favoarea numiților Stan Sorin - Ionel și Stan Mihaela - Maria, a imobilului - teren în suprafață de 158 mp, identificat la articolul precedent.

(2) Toate cheltuielile cu vânzarea terenului vor fi suportate de cumpărători.

**Art. 4.** Se aprobă prețul de 10.112 lei pentru terenul propus spre vânzare în suprafață de 158 mp, calculat conform prețurilor prevăzute în raportul de evaluare pentru terenurile cu categoria de folosință „curți construcții”, situate în Satu Mare pe str. Prunilor, care constituite Anexa 1 din Hotărârea Consiliului Local Satu Mare nr.155/28.04.2022.

**Art. 5**. Se dispune O.C.P.I. Satu Mare înscrierea în evidențele de carte funciară a celor aprobate la articolele precedente.

**Art. 6.** Cu ducerea la îndeplinire a prezentei se încredințează Primarului Municipiului Satu Mare prin Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 7.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județului Satu Mare, Direcției Patrimoniu - Serviciul Patrimoniu Concesionări Închirieri și petenților.

**INIȚIATOR PROIECT,**

Primar

Kereskényi Gábor

  **AVIZAT,**

 Secretar General

 Racolța Mihaela Maria

*Red. /Tehn.: 2 ex.*

*Caia Marcela*